جمال السلامي، مدرب الرجاء البيضاوي وقع في المحظور، بعد تصريح هاوي قصف فيه الوداد البيضاوي بلا ما يكون في حاجة إلى ذلك. السلامي رجع حديث مختلف التواصل الاجتماعي، بعد تصريح گال فيه، إنه طلب من لاعبي الرجاء البيضاوي عدم استفزاز لاعبي الوداد بعد إقصائهم اللي فيهم يكفيهم. “اللي فيهم يكفيهم” هاد العبارة هي لي غادي تجرو للجنة الأخلاقيات بكل تأكيد، لأنها مستفزة وكتحرض على العنف والشغب، وهنا مربض الفرس. كيفاش، لحقاش وزارة الداخلية وضعات قوانين صارمة لمحاربة هاد الظاهرة وإنزال عقوبات تصل إلى السجن ضد مرتكبي الشغب أو المحرضين عليه. قصد أو ما قصدش، السلامي هاد المدرب اللي حقق نتائج مع الرجاء البيضاوي منذ تعيينه، ريب كلشي، إذ ممكن توقيفه إلا بان للجنة الأخلاقيات أنه متورط في استفزاز الوداد بعبارة محرضة على الشغب وما شي بعيد يمشي الملف النيابة العامة باش تگول كلمتها. وربما هاد الشي غادي يستغلو الوداد البيضاء من أجل التصعيد ضد غريمه الرجاء البيضاوي ومدربه السلامي، لانه غادي يدافع على سمعتو وتاريخو، خصوصا الا دخل جمهورو على الخط. وفكها دابا السي السلامي. 
السلامي ريب الحفلة… تصريح هاوي ضد الوداد غادي يجرو للجنة الأخلاقية ويقدر يمشي الملف للنيابة العامة